Huseyîn Yildiz û Hasbî Çakici 46 rojî yo bajarê Den Haagî yê Hollanda de grevê vêşanîye de yê . Rojnameger û nuştoxê Kurdî Fûat Kav û Amed Dîcle şîyî serdanan înan.
Fûat Kavî serdane de qisey kerd û grevê vêşanîye şibêna xoverdayîşê zîndanê Amedî. Kavî vat, "Ez bawer a ke xoverdayîşê înan do ser bikewo.”
Hetê bînî ra, endamê Yewîya Cinîyan ê Elewîyan a Hollanda (HAKDER) şîyî serdana Yildiz û Çakiciyî. Sereka yewîye Sevîm Kaplane serdane de qisey kerd û vat, “Roje roja yewî ya. Bi rengêkê têhetameyîşî ma do ser bikewê.”
